Na vax kunee kɨu ijan,
n‑xiaʼan Jesús nuu se dakuaʼa‑ia:
—Na yaʼa‑ro nde ɨnka lado yundute kaʼnu.
N‑ka dandoo‑s kueʼe ñayiu jan,
te xndeka‑s Jesús juaʼan barcu.
Dɨuni juaʼan tɨtnɨ ka barcu tuku.
Yo n‑kane tachi ndeʼe.
N‑tuxndee ndute barcu,
te vax chitu‑té xiti barcu.
Xiti barcu,
lado do nino,
ijan kaa Jesús,
kidi‑ia yɨʼɨ almohada dɨkɨ‑ia.
N‑ka dandoto ñaʼa‑s ka xiaʼan‑s:
—¡Maestru!
¿Ña tuu nax viʼi‑n xa vax nduxi‑ro nuu ndute a?
N‑ndokoo‑ia,
te n‑kudeen‑ia nuu tachi.
Te n‑jaʼan‑ia nuu ndute:
—Kadɨ yuʼu‑n.
Na nini.
N‑kunaʼi tachi,
te ntdaa n‑kendoo vaʼa.
N‑jaʼan‑ia nuu se dakuaʼa‑ia:
—¿Nax kuu xa yo ka yuʼu‑n?
¿Ta jandixa ka‑n xa ñunuu ñaʼa‑r a?
Yo ndeʼe n‑ka yuʼu‑s.
N‑ka jaʼan‑s ɨɨn‑s nuu ɨnka‑s:
—¿Na seyɨɨ kuu se yaʼa,
xa jandixa ñaʼa tachi xiʼin ndute?